EESTI ADVOKATUURI JUHATUS

ISTUNGI PROTOKOLL

12. jaanuar 2021. a nr 1

Tallinn

**Kahtlustuse või süüdistuse esitamise korral asja aukohtusse saatmisest**

Vandeadvokaadi abi A informeerib, et talle on esitatud süüdistus KarS § 184 lg 2 punkt 1 järgi.

AdvS § 35 lg 3 kohaselt võib juhatus oma otsusega peatada advokaadi kutsetegevuse kas täielikult või osaliselt, kui isik on kriminaalasjas kahtlustatav, süüdistatav või kohtualune.

Juhatus, olles tutvunud esitatud materjalidega ning kuulanud ära advokaadi selgitused kahtlustuse asjaolude kohta ja advokaadi käsitletavate asjade kohta, ei pea vajalikuks advokaadi kutsetegevust peatada.

Kuivõrd advokaadile kahtlustuse või süüdistuse esitamine võib olla mh seotud advokaadi kutse-eetika nõuete ebakohase täitmisega ning mõjutab advokaadi ja advokatuuri mainet, edastatakse käesoleval juhul ja ka edaspidi alati, kui advokaat teavitab advokatuuri kahtlustuse või süüdistuse esitamisest, asja materjalid ka aukohtule aukohtumenetluse algatamise vajaduse hindamiseks.

**Juhatus**

**O T S U S T A S:**

**Mitte peatada vandeadvokaadi abi A kutsetegevust.**